# Käsundusleping nr-1/2024

Tallinnas, **05.05.2024**. a

**Korteriühistu Kari tn 26,Tallinn**  registrikood **80147243**, mida esindab juhatuse liige **Maija Suls** (edaspidi **käsundiandja**),

ja

**Technical Consult OÜ**, registrikood **14069283**, mida esindab juhatuse liige **Ilja Kornilov** (edaspidi **käsundisaaja**),

edaspidi nimetatakse eraldi **pool**, koos **pooled**,

sõlmisid käesoleva käsunduslepingu (edaspidi **leping**) alljärgnevas:

# Lepingu ese

1.1. Käsundisaaja teeb käsundiandja huvides järgmiseid tegevusi:

1.1.1. Omanikujärelevalve teenuse osutamine 850 eurot kuus

1.1.2. Hanke korraldamine ning projekteerija leidmine, lepingu sõlmimine 850 eurot / kord.

1.1.3. Projektijuhtimisteenus projekteerimise käigus 850 eurot kuus.

1.1.4. Ehitaja hanke korraldamine ning lepingu sõlmimine 850 eurot /kord.

1.2. Käsundisaaja kohustub käsundi täitma lepingu allkirjastamisest kuni 1.12.2024.

1.3. Käsundiandja jätab võimaluse lepingu pikendamiseks.

# Juhised ja teavitamiskohustus

2.1. Käsundisaaja on käsundi täitmisel kohustatud järgima kõiki käsundiandja juhiseid. Käsundiandja juhised peavad olema selged ning antud punktis 9 nimetatud isiku poolt.

2.2. Käsundisaaja peab käsundiandjat viivitamatult teavitama igast käsundiandja huve mõjutavast või mõjutada võivast asjaolust eelkõige asjaoludest:

2.2.1. mis võivad oluliselt mõjutada kokkulepitud toimingute teostamist;

2.2.2. tingida käsundisaaja õiguse juhise täitmisest keelduda;

2.2.3. või ajendada käsundiandjat muutma käsundi täitmiseks antud juhiseid.

2.3. Käsundisaaja peab selgelt põhjendama, milles seisneb võimalik kahjulik tagajärg käsundiandjale ja mis alustel on käsundisaaja sunnitud juhise täitmisest keelduma.

2.4. Teavitamise järel on käsundisaaja kohustatud ära ootama käsundiandja otsuse, välja arvatud juhul, kui viivitusega kaasneks käsundiandjale ilmselt ebasoodus tagajärg ja kui asjaoludest tulenevalt võib eeldada, et käsundiandja kiidab juhistest kõrvalekaldumise heaks.

2.5. Käsundiandja kohustub teavitama käsundisaajat viivitamatult kõikidest lepingu täitmise käigus ilmnevatest asjaoludest, mis mõjutavad või võivad mõjutada käsundi osutamist käsundisaaja poolt.

# Käsundisaaja tasu

3.1. Omanikujärelevalve teenuse osutamine 850 eurot kuus

3.2. Hanke korraldamine ning projekteerija leidmine, lepingu sõlmimine 850 eurot / kord.

3.3. Projektijuhtimisteenus projekteerimise käigus 850 eurot kuus.

3.4. Ehitaja hanke korraldamine ning lepingu sõlmimine 850 eurot /kord.

3.5 Käsundiandja maksab tasu Käsundisaaja arveldusarvele esitatud arve alusel.

# Käsundisaaja õigused ja kohustused

4.1. Käsundisaajal on õigus:

4.1.1. saada käsundiandjalt temale teenuse osutamiseks vajalikke juhiseid ja teavet;

4.1.2. saada käsundi täitmise eest tasu;

4.1.3. seaduses ja lepingus sätestatud juhtudel kõrvale kalduda käsundiandja juhiste täitmisest teavitades sellest viivitamatult käsundiandjat vastavalt lepingu punktile 2.2.

4.2. Käsundisaaja kohustub:

4.2.1. täitma käsundit vastavalt oma teadmistele ja võimetele käsundiandja jaoks parima kasuga;

4.2.2. järgima käsundi täitmisel käsundiandja antud juhiseid ning hoiduma igasugustest toimingutest, mis võiksid raskendada lepingu esemeks olevate eesmärkide saavutamist;

4.2.3. hüvitama oma hooletusest või tahtlusest käsundi täitmisel käsundiandjale tekitatud/tekkinud varalise ja mittevaralise kahju kuni 30% p.3.1. käsundi tasust;

4.2.4. pärast käsundi täitmist tagastama või selle võimatuse korral hävitama kõik lepingust tuleneva kohustusega seotud dokumendid (sh tehingute tegemisega seotud dokumendid) ja andmed (iseäranis käsundi täitmisel tema kasutusse antud või sattunud isikuandmed), kõik käsundiandjalt saadud töövahendid ja vara ning andma käsundiandja soovil käsundiandjale selle kohta kirjaliku kinnituse.

# Käsundiandja õigused ja kohustused

5.1. Käsundiandjal on õigus:

5.1.1. nõuda käsundisaajalt käsundi täitmist;

5.1.2. nõuda käsundisaajalt varalise ja mittevaralise kahju hüvitamist, mis on tekkinud käsundisaaja osutatava teenuse lepingus kokkulepitust erineval täitmisel, hüvitamist kuni 30% p.3.1. käsundi tasust;

5.1.3. Lepingu lõpetada varem, kuid anda teada vähemalt kaks nädalat ette.

5.2. Käsundiandja kohustub:

5.2.1. andma käsundi täitmiseks vajaliku info ja juhised;

5.2.2. andma käsundisaajale teenuse osutamiseks vajalikud töövahendid ja tagama nende töövalmiduse ning sobivuse;

5.2.3. juhtima koheselt tähelepanu teenuse osutamisel käsundisaaja tegevuses ilmnevatele puudustele.

# Teated

Pooltevahelised lepinguga seotud andmed ja tahteavaldused (edaspidi teated) esitatakse lepingus märgitud kontaktandmetel. Õiguslikku tähendust omavad teated esitatakse kirjalikus vormis.

# Lõppsätted

7.1. Lepingu sõlmimisega kaotavad kehtivuse kõik varasemad lepingu eset puudutavad kokkulepped, samuti ei oma lepingu suhtes tähendust poolte varasem käitumine.

7.2. Lepingut võib muuta üksnes kirjalikus vormis.

7.3. Pooled lahendavad lepingust tulenevad vaidlused heas usus läbirääkimiste teel, kokkuleppe mittesaavutamisel lahendatakse vaidlus Harju Maakohtus.

# Poolte kontaktandmed

|  |  |  |
| --- | --- | --- |
|  | **Käsundiandja** | **Käsundisaaja** |
| **Aadress** | Kari tn 26,Tallinn | 1. Puškini tn 10-19,20308 Narva
 |
| **e-postiaadress** | kari26ky@gmail.com | **info@technicalconsult.ee** |
| **telefon** | +372 55538390 | +372 56826552 |
| **käsundi täitmisega seonduvaid otseseid juhiseid annab, asjakohast informatsiooni jagab ning teenuse kvaliteeti kontrollib** | Maija Suls | Ilja Kornilov |